અમદાવાદની સાબરમતી જેલમાં મોબાઇલ કઈ રીતે પહોંચાડવામાં આવે છે?\nઆ ઘટના સામે આવ્યા બાદ પોલીસે આરોપી વિરુદ્ધ 'ગુજરાત કંટ્રોલ ઑફ ટૅરરિઝમ ઍન્ડ ઑર્ગેનાઇડ ક્રાઇમ'ના કાયદા હેઠળ પ્રથમ ગુનો નોંધ્યો છે.

પોલીસનો દાવો છે કે ત્રીસ શખ્સોની આ ગૅંગના મુખ્ય સૂત્રધાર વિશાલ ગોસ્વામી જેલમાંથી ગુજરાત, રાજસ્થાન અને મહારાષ્ટ્રના વેપારીઓ પાસેથી ખંડણી ઉઘરાવતા હતા. 

અમદાવાદ ક્રાઇમ બ્રાન્ચના વડા દીપેન ભદ્રને આ અંગે વાત કરતાં જણાવ્યું, "ગુજરાતના વેપારીઓને વૉટ્સઍપ કૉલ અને એસએમએસથી ધમકી આપીને ખંડણી ઉઘરાવાઈ રહી હોવાની અમને ફરિયાદ મળી હતી. જે અંગે તપાસ કરતા જાણવા મળ્યું કે VOIP નામની ઍપ્લિકેશન દ્વારા આ ફોન અને મૅસેજ કરાઈ રહ્યા હતા અને તેનું લૉકેશન સાબરમતી જેલ બતાવાઈ રહ્યું હતું." 

જેલમાંથી ખંડણીનું રૅકેટ?

પોલીસ ફરિયાદમાં જણાવાયા અનુસાર અમદાવાદના બોપલમાં રહેતા એક વેપારીને વિશાલ ગોસ્વામીએ સાબરમતી જેલની અંદરથી ફોન કરીને પચાસ હજારની ખંડણી માગી હતી.

પોલીસ દ્વારા આ મામલે તપાસ કરાતાં ફોન સાબરમતી જેલમાંથી કરાયો હોવાનું જાણવા મળ્યું હતું. 

પોલીસ દ્વારા 42 દિવસ સુધી આ નંબરને વિજિલન્સ હેઠળ રાખવામા આવ્યો હતો. પોલીસના જણાવ્યા અનુસાર વિશાલ ગોસ્વામીએ મધ્ય પ્રદેશના આકાશ વર્મા સાથે મળીને વર્ષ 2011થી 2015 દરમિયાન 30 જણની ગૅંગ બનાવી હતી.

જે ગુજરાત, મધ્ય પ્રદેશ, ગોવા, કર્ણાટક અને રાજસ્થાનના વેપારીઓને ધાકધમકી આપીને ખંડણી ઉઘરાવતી હતી. 

પોલીસના દાવા અનુસાર વિશાલ સાબરમતી મધ્યસ્થ જેલમાંથી બે ઍન્ડ્રોઇડ ફોન અને સિમકાર્ડનો ઉપયોગ કરતા હતા તથા સવાર અને સાંજે જેલની બહાર પોતાના સાગરિતોને ફોન કરીને પૈસા ઉઘરાવતા હતા. 

ગુજરાતમાં એક સમયે કુખ્યાત બુટલેગર લતીફ જેલમાંથી ફોન પર ગૅંગ ચલાવતા હતા એવો આરોપ છે. એ બાદ સાબરમતી જેલમાંથી કેટલીય વખત ફોન પકડાયા છે.

વર્ષ 2010માં સાબરમતી જેલમાંથી ફોન પકડાયો હતો અને એ ફોન પરથી પાકિસ્તાનમાં વાત કરવામાં આવી હોવાનો દાવો કરાયો હતો. 

જેલમાં ફોન કઈ રીતે આવે?

ગુજરાતની સૌથી મોટી અને સુરક્ષિત મનાતી સાબરમતી જેલમાં ફોન કઈ રીતે પહોંચાડવામાં આવે છે એ જાણવા માટે અમે વાત કરી ત્રણ મહિના પહેલાં જ જેલમાંથી છૂટેલા જુનૈદ નામના એક પૂર્વ કેદી સાથે. 

જુનૈદે જણાવ્યું, "સાબમરતી જેલમાં કશું પણ લાવવું અશક્ય નથી. પાંચસો રૂપિયામાં જેલમાં સરળતાથી તમાકુની પડીકી મળે છે. એક હજાર રૂપિયામાં 20 સિગારેટનું પૅકેટ મળે છે. પાંચસો રૂપિયામાં મસાલા, ચરસ, ગાંજો પણ મળી જાય છે."

જેલમાં કોઈ વસ્તુ લઈ જવી સરળ નથી હોતી. જેલની અંદર જતી વખતે...\n\ntl;dr:
અમદાવાદની સાબરમતી જેલમાં મોબાઇલ વાટે ચલાવાઈ રહેલા ખંડણીના કથિત રૅકેટનો પર્દાફાશ થયો છે. પોલીસનો દાવો છે કે વિશાલ ગોસ્વામી જેલની અંદરથી 'ઑર્ગેનાઇઝ્ડ ગૅગ' ચલાવી રહ્યા હતા અને તેમની પાસેથી બે મોબાઇલ ફોન-સિમકાર્ડ અને ચાર્જર પકડાયાં છે.